ཊཱིཀྲ་ཆེན་དབང་ལེའི་སྨད་ཆ་ཞང་ཞུང་བ་ཆོས་དབང་གྲགས་པས་མཛད་པ་བཞུགས་སོ།།

༄༅གཉིས་པ་གནས་པ་དྲུག་པའི་དུ་མེ་བུ་འཇིག་རྟེན་དང་འཇིག་རྟེན་ལས་འདས་པའི་དབང་སྦྱིན་པའི་ངོ་བོ་ཉིད་ཀྱིས་གནས་པ་ལ་གཉིས།དབང
གཉིས་ཇི་ལྟར་བཐུར་བའི་ཚུལ་དང་།དབང་གི་རབ་དབྱེ་དག་པ་དང་བཅས་པའོ།།དང་པོ་ལ་གསུམ།སྒོམ་དུས་དང་དབང་དུས་ཀྱི་ཕྱག་རྒྱ་བཤད་པ།དབང་བསྐུར
གཉིས་ཀྱི་རྣམ་གཞག་བཤད་པ།ཕྱག་རྒྱའི་སྐྱོན་ཡོན་བཤད་པའོ།།དང་པོ་ལ་གསུམ།དབང་གི་ཕྱག་རྒྱ་བཅུ་སྤྱིར་བཏང་དུ་བསྟན་པ།སྒོམ་དུས་ཀྱི་ཕྱག་རྒྱ་སོ་དྲུག་གི
ལྷ་སོ་སོའི་རིགས་བསྟན་པ།དབང་དུས་ཀྱི་ཕྱག་རྒྱའི་དམིགས་བསལ་བསྟན་པའོ།།དང་པོ་ནི།ད་ནི་ཇི་སྲིད་ཕྱོགས་ཀྱི་འོནས་པ་ལ་སོགས་པས་དབང་པོ།ང་མའི་ཆོག

༄༅༅།གསུངས་ཏེ།ཞེས་པ་ནས།བཅུ་དགུ་མ་ལ་དྲིའོ།།ཉི་ཤུ་མ་ལ་ཆོས་ཀྱི་ཁམས་སོ་ཞེས་པའི་བར་ལ།སྔ་མ་དག།སྦྱིན་པ་ལ་སོགས་པ
་མ་བཅུ་རྣམ་པར་དག་པས་སོ།།ཞེས་སྨྲས་ནས།ཡེ་ཤེས་ཀྱི་ཁམས་ཏེ་སྣ་ཚོགས་ཡུམ་དང་།ནུམ་མཁའི་ཁམས་ནི་དབྱིངས་ཕྱུག་མའོ་རོལ་ངོལ་འབྲང་།ཞེས་ཟེར་བ་ནི
་མ་བཅུ་དང་སོ་སོར་རེ་རེ་ཞིང་སྦྱར་ནས་ཡང་ནུས་མ་གཉིས་དང་སྦྱོར་བ་མི་འགྲིག་གོ།།ཤེར་ཕྱིན་བདེ་བ་ཆེན་པོའི་ཡེ་ཤེས་ལ་སྤྱིར་སོགས་བཅུར་ཕྱེ་བ་དང་།ལོ་གཅིག་མ་ནས་བཅུ
མའི་བར་སྦྱར་བར་བྱ་སྟེ།ཡེ་ཤེས་ཀྱི་ཁམས་དང་ནམ་མཁའི་ཁམས་གཉིས་སུ་བཅུ་པོ་དེ་དག་བསྡུས་ནས།དེ་ཡང་རིམ་པ་པོ་ལྟར་འཇོག་པ་ནི་མངལ་དུ་ཁུ་བ་ཡེ་ཤེས་ཀྱི་ཁམས་དང་པོར

གྲུབ་ཅིང་བུ་ག་ནམ་མཁའི་ཁམས་དང་ལྡན་པའི་རྩ་རྣམས་རྗེས་སུ་ཆགས་པ་སོགས་ཀྱི་དབང་དུ་མཛད་དུས་འོག་ཏུ་ལོབ་ཅུ་གཅིག་མ་རླུང་ཁམས་མ་སོགས་སུ་གསུངས་ལ།དབང་དུས་སུ་འདི་དག་སྤང་བར་གསུངས་པས་དུས་གཞན་གྱི་ཚེ་འདི་དག
པདྨ་ཅན་སོགས་ཀྱི་རིགས་རྣམས་བལྟ་བ་དང་རེག་པ་དང་མཆོད་པར་གསུངས་སོ།།སོ་མ་ལྟུང་བའི་བར་ཡེ་ཤེས་ཀྱི་ཁམས་ཏེ།མི་ཟད་པ་ཉིད་ཀྱི་ཕྱིར་ཞེས་པའི་རྭ་འགྱུར་དུ་མི་འཛད་པ་ཉིད་ཀྱི་ཕྱིར་རོ་ཞེས་འབྱུང་ལ།དོན་ནི་སོམ
བརྗེས་པ་ཡེ་ཤེས་ཀྱི་ཁམས་སུ་འཇོག་པའི་རྒྱུ་མཚན་སྟོན་པ་མ་ཡིན་གྱི།ཁམས་དེ་གཉིས་དདང་ལྡན་པའི་གཞོན་ནུམ་དེ་དག་རྡུལ་མི་འཇོག་པའི་སྒོ་ནས་སྐྱེ་གནས་མ་ཉམས་པར་འཇོག་པའི་དོན་ནོ།།ལོ་བཅུ་གཅིག་མ་རླུང་གི་ཁམས་སྒྲོལ་མར།
འཇོག་པ་ནས་བཅུ་བཞིམས་ཁམས་སྤྱན་མེར་འཇོག་པ་དང་།བཅོ་ཀྵས་སྒྲ་རྡོ་ཛྙཱ་ནས་ཉི་ཤུམ་ཆོས་དབྱིངས་རྡོ་རྗེ་མར་འཇོག་པ་སོགས་དང་ཚིག་དོན་གོ་སླའོ།།།གཉིས་པ་ནི།དེ་ནས་ཡོ་ནི་ཉི་ཤུ་ཡན་ཆད་ཕྱག་རྒྱ་མཆོག་ཏུ་འཇིགས
བྱེད་མ་སྟི་ཞེས་པ་ནས།བཞི་བཅུ་རྩ་དྲུག་གི་བར་དུ་ནི་ཕྱག་རྒྱ་སྒོམ་པའི་དོན་དུའོའི་བར་ལ།ཡཾ་བྷི་ནི་འགྱུར་འགའ་ཞིག་ཏུ་རྨུགས་བྱེད་མར་བསྒྱུར་ལ།འགྱུར་མངས་སུ་ང་རྒྱལ་མ་ཞེས་ཀྱང་འབྱུང་ཡང་འགྱུར་སྔ་མ་སྐབས
དང་འབྱོར་རོ།།དེར་རྩ་རྩི་ཀརྒན་བྱེད་མ་དང་ཙུན་ད་སྐུལ་བྱེད་མར་བསྒྱུར་ཏེ་ཚིག་དོན་གོ་བར་ཟད་དོ།།གསུམ་པ་ནི།དབང་གི་དོན་དུ་ནི་ཞེས་པ་ནས།རྡུལ་མེད་པ་ཉིད་ཀྱི་ཕྱིར་གཟུང་བར་མི་བྱའོའི་བར་ཏེ་འདིར

ལོ་བཅུ་གཉིས་ཡན་ཆད་རྡུལ་དང་བཅས་པར་བཤད་པ་དང་འདུལ་བའི་རྗེ་སྣོད་དུ་ལོ་བཅུ་གཉིས་མུ་ཡན་ཆད་ཀྱིས་སོ་གཟུང་བར་བཤད་པ་གཉིས་ཤིན་ཏུ་འབྲེལ་ལོ།།ཕལ་ཆེ་བདག་དོན་དམ་གྱི་
དབང་བཞིའི་བུམ་དབང་བསྲུར་བ་ན་ཕྱོགས་མཚམས་བརྒྱད་དབུས་དང་དགུར་ཕྱག་རྒྱ་བསྐྱེད་པའི་ཚེ་ཤེར་དུ་ལོ་བཅུ་གཅིག་མ་སྒྲོལ་མར་བསྐྱེད་པ་འཐད་པར་མི་སེམས་ཏེ།རླུང་གི་ཁམས་ལོ་བཅུ་གཅིག་རང་སོགས།མ་སྒྲོལ་མ་
བསྐྱེད་པ་རྡུལ་མེད་པས་གཟུང་བར་མི་བྱ་བར་གསུངས་པའི་ཕྱིར་རོ།།དེས་ན་ཤར་དུ་ལོ་བཅུ་གཉིས་མ་སྒྲོལ་མར་བསྐྱེད་པ་ནས་རླུང་ངུ་ལོ་ཉི་ཤུ་མ་དྲི་རྡོ་རྗེ་མར་བསྐྱེད་པ་རྒྱུད་འགྲེལ་གྱི་དགོངས་པ་ཡིན་ཏེ།ཕྱོགས་མཚམས
ཀྱི་གནས་ནི་འོག་ཏུ་ཤར་དུ་སྒྲོལ་མ་འགོད་པ་ནས།རླུང་དུའི་རྡོ་རྗེ་མ་དགོད་པར་གསུངས་ཤིང་བཅུ་གཉིས་ལོ་ལོན་མཛེས་པའི་བུ་མོ་ཉི་ཤུའི་མཐར་ཐུག་པ་ཞེས་གསལ་བར་འབྱུང་བའི་ཕྱིར་རོ།།རྒྱུད་འགྲེལ་གྱི་སྐབས་འདི་དག
གིས་རྒྱུད་སྣོད་རུང་དུ་བྱེད་པའི་དབང་དུས་ཀྱི་ཕྱག་རྒྱ་ལ་ཐུགས་དཀྱིལ་གྱི་གཤེགས་མ་དང་སེམས་མ་དངོས་སམ་དེར་བསྐྱེད་པ་གང་རུང་དགོས་ཀྱི་ཐུགས་ཀྱི་ཁྲོ་མོ་དང་གསུང་སྐུའི་ལྷ་མོ་རྣམས་མི་རུང་བར་བསྟན་ནོ།།༡༡གཉིས
པ་དབང་བསྐུར་གཉིས་ཀྱི་རྣམ་གཞག་བཤད་པ་ལ་གཉིས།མདོར་བསྟན་པ་དང་།རྒྱས་པར་བཤད་པའོ།།དང་པོ་ནི།འདིར་དབང་གོང་མ་ནི་རྣམ་པ་གཉིས་ཏེ།ཞེས་པ་ནས།འཆད་པར་འགྱུར

བའི་བསྟོད་པས་གསོལ་བ་གདབ་པར་བྱའོ།།ཞེས་པའི་བར་ཏེ།འགྱུར་གཞན་དུ།གཅིག་ནི་སེམས་ཅན་ཡོངས་སུ་གཞུག་པའི་དོན་དུ་ལམ་ཡོངས་སུ་ཤེས་པར་བྱ་བ་དང་ཞེས་འབྱུང་ལ།གཅིག་ནི་ཅེས་པ
ཀུན་རྫོབ་པའི་དབང་བཞི་དང་ངེས་དོན་གྱི་དབང་བཞི་སྟེ་དེ་ནི་རིག་མའི་ལུས་ཀྱི་དཀྱིལ་འཁོར་སོགས་སུ་བཅུག་ནས་རིམ་གཉིས་སྒོམ་པའི་ཆེད་དུ་བསྐུར་བའི་དོན་དང་།གཞན་ནི་ཅེས་པ་ལ་ཁ་ཅིག།དེས་བུ་ཥེ་དྷ་
དབང་བཞི་ཞེས་སྨྲས་པ་མི་རིགས་ཏེ།རྡོ་རྗེ་སློབ་དཔོན་བདག་པོ་ཆེན་པོའི་དབང་ཡང་གཞན་གྱི་སྒྲས་བསྟན་དགོས་ལ།དེ་ངེས་དོན་གྱི་དབང་བཞིར་མི་འཐད་པའི་ཕྱིར་རོ།།གལ་ཏེ་དེས་དོན་གྱི་དཔ
་བདག་པོའི་དབང་ཞེས་གསུངས་པས་སོ་སྙམ་ན།དེ་ཉིད་ཀྱི་ཕྱིར་བདག་པོའི་དབང་དང་རྡོ་རྗེ་སློབ་དཔོན་པ་དག་པོ་ཆེན་པོའི་དབང་གཉིས་སོ་སོར་མ་ཕྱེད་དོ།།ཡང་ཁ་ཅིག།གཞན་ཁྱད་པར་ཅན་ནི་རྡོ་རྗེ་སློབ་དཔོན་བདབ་
་ཆེན་པོའི་གནས་སྦྱིན་པ་ཞེས་བྱས་ནས།དེའི་ཚེ་ངེས་དོན་གྱི་དབང་བཞི་བསྐུར་མི་དགོས་པར་སྨྲས་པ་ཆེས་མི་འཐད་དེ།དེའི་རྒྱུ་མཚན་འོག་ཏུ་འཆད་དོ།།དེས་ན་གཞན་རྡོ་རྗེ་སློབ་དཔོན་བདག་པོ་ཆེན་པོའི་དབང་ནི་ཞེས་པའི་
དོན་དུ་བྱའོ།།ཚིག་དོན་གཞན་རྣམས་གོ་སླའོ།།གཉིས་པ་ལ་གཉིས།ཀུན་རྫོབ་འཇིག་རྟེན་པའི་དབང་བཞི་ཇི་ལྟར་བསྐུར་བའི་ཚུལ་དང་།བདག་པོ་ཆེན་པོ་དོན་དམ་གྱི་དབང་བཞི་བསྐུར་བའི་ཚུལ་ལོ།།དང་པོ་ལ་གཉིས།དངོས་ཀྱི་དོན་དང་།

དེའི་རྣམ་དག་བསྟན་པའོ།།དང་པོ་ནི།དེ་ནས་བླ་མ་མཉེས་པས་འཇིག་རྟེན་ཀུན་རྫོབ་ཀྱིས་ཞེས་པ་ནས།དང་པོར་སློབ་མ་གཞུག་པ་ལ་དབང་བསྐུར་བའི་ངེས་པའོ།།ཞེས་པའི་བར་ཏེ།ཨོཾ་ཡིག་དང་ལ་སོགས་པ་ཨཱཿ
ཧཱུཾ་ཧོཿསྭཱ་ལྔ་སྤྱི་བོ་ལ་སོགས་པའི་གནས་ལྔར་དགོད་པ་ནི་རིགས་ལྔའི་ཆ་སྟེ་རྒྱུ་དང་ལྡན་པར་བྱས་པ་དང་།སྐལ་བ་ངན་པ་འདི་ནི་ཅེས་པའི་དོན་རྒྱུ་ཉན་པ་ཙམ་ནི་རྒྱུད་འཆད་པ་ལ་ལྟོས་ན་སྐུལ་བ་ངན་པའོ།།ཁ་ཅིག་ཕྱག་རྒྱ་ཆེན་པོ་སྒོམ
པའི་སྣོད་དུ་མ་གྱུར་པས་ཅེས་ཟེར་རོ།།རྡོ་རྗེ་སེམས་དཔའི་དབང་དུ་བྱས་ནས་ཞེས་པ་ནི།འདིར་ནི་ཁྱེད་རྣམས་དབང་པོ་ཡིན།།ཅེས་སོགས་ཇི་ལྟར་རིགས་པའི་ཚིག་བརྗོད་ནས་དབང་པོར་བྱ་བའི་དོན་དང་།ལག་བཅངས་ནི་ལུས་འཁྱུད་པ་ཙམ
གྱི་བདེ་བས་སྟོང་པ་ངེས་པ་ཤེས་རབ་ཡེ་ཤེས་དང་གཉིས་གཉིས་འཁྱུད་པ་ནི་དབང་པོ་གཉིས་ཀྱི་སྙོམས་འཇུག་ལས་བྱང་སེམས་འཛག་པ་ནོར་བུའི་རྩེར་བཟུང་བའི་ལྷན་སྐྱེས་སྟོང་ཉིད་དང་སྦྱར་བ་ནི་ཀུན་རྫོབ་པའི་དབང་བཞི་པ་སྟེ།དབང་མདོར་བསྟན
ལས།ལག་བཅངས་དགའ་བ་ཐོབ་པ་ནི།།ལག་བཅངས་དག་ལ་ཤེས་རབ་ཉིད།།ཅེས་དང་།གཉིས་གཉིས་སྤྲད་ལས་དེ་ཐོབ་པ།།གཉིས་གཉིས་འཁྱུད་པ་དེ་བཞིན་ཉིད།།དེ་ལྟར་དབང་ནི་རྣམ་པ་བཞི།།ཅེས་གསུངས་པ
ལྟར་བྱ་ཡི།ཁ་ཅིག་དེལ་རོལ་ཝང་།འདི་དག་གིས་ཀུན་རྫོབ་པའི་དབང་གསུམ་ལས་མ་བསྟན་པར་སྨྲ་བ་མི་རིགས་སོ།།སྐབས་འདིའི་བུམ་དབང་དང་གསང་དབང་ནི་ཞུ་བ་དེ་ཙམ་ཞིག་ཡིན་ཀྱང་།དགའ་བ་བཞིར་དབྱེར་མི་རུང་ལ།།

ཤེས་རབ་ཡེ་ཤེས་ལ་ནི་དགའ་བ་བཞིར་ཕྱེ་ནས་བསྟན་དུ་ཡོད་མོད།དབང་བཞི་པའི་ཀུན་སྐྱེས་ནི།དབང་གསུམ་པ་དང་ལྷན་སྐྱེས་ཙམ་དུ་འདྲ་ཡང་བདེ་བ་ཆེས་ཆེ་ཞིང་དེ་ཡང་ཡུལ་སྟོང་ཉིད་དང་སྦྱར་བའི་ཆ་ནས་དོན་དམ་པའི་དབང་ཞེས་བྱ་སྟེ།
དོན་འདི་དག་དབང་མདོར་བསྟན་རྩ་འགྲེལ་དང་ཕྱག་རྡོར་སྟོད་འགྲེལ་དང་དཀྱིལ་ཆོ་ག་རྣམ་དག་རྣམས་སུ་བལྟ་བར་བྱ་སྟེ།ཚིག་དོན་གོ་སླ་ལ་མཐའ་དཔྱད་པ་མངས་སུ་དོགས་ནས་མ་བྲིས་སོ།།གཉིས་པ་ནི།དེ་བཞིན་སློབ་དཔོན
ནི་རྒོད་པ་ཡོན་ཏན་གཉིས་ཀྱི་བདག་ཉིད་ཅེས་པ་ནས།སེམས་ཅན་གཞུག་པའི་སླད་དུ་དཔའ་རྣམ་པ་བཞིའི་ངེས་པའོ།།ཞེས་པའི་བར་ལ་རྐེད་པའི་འདོད་ཆགས་སོགས་བཞི་ཁུ་བའི་བདེ་བའི་ལྷ་ནི་དངོས་སུ་གཞན་འཕྲུལ་དབང་བྱེད་སོགས་བཞི།།
ད་བག་ཆགས་ཀྱི་དབང་དུ་བྱས་པ་བསམ་གཏན་དང་པོ་སོགས་བཞི་དང་དག་པ་སྦྱར་ལ།ཁུ་བ་ཡོན་ཏནཱ་གཉིས་ནི་སྒྲ་དང་ཁྱབ་བྱེད་ཆོས་དབྱིངས་གཉིས་དང་།སྒྲ་རེག་རོ་གསུམ་དང་སྒྲ་རེག་རོ་གཟུགས་བཞི་དང་།སྐུ་རེག་རོ་གཟུགས་གཉིས་ཀྱི
སྟེ་ལྡེ་མིན་ལ་དེ་ཡང་གཟུགས་མེད་པ་དང་།གཟུགས་ཁམས་པ་དང་།འདོད་ལྷ་དང་།མི་སྟེ་བཞིའི་ཁུ་བའི་བག་ཆགས་དང་སྦྱར་རོ།།ཡེ་ཤེས་ལེའུར་གཟུགས་མེད་པའི་ཁུ་བ་ཡོན་ཏན་གཅིག་ལྡན་དུ་གསུངས་པ་ནི་ཁྱབ་བྱེད་ཆོས་ཁམས་ཀྱི་ཡོན
ཏན་གྲངས་སུ་མ་བྱས་ན་སྟེ་དེ་བསྣན་ན་དེར་ཡང་ཡོན་ཏན་གཉིས་ལྡན་དུ་འོང་ངོ་།།ཁ་ཅིག་རང་།འདིར་བཤད་པ་བཞིན་གཞུག་པའི་དོན་དུའོ་ཞེས་འབྲེལ་མེད་ལ།ཡང་ཁ་ཅིག།ཁུ་བའི་བདེ་བའི་ལྷ་ཅེས་པའི་ལྷ་སྔ་ཕྱི་གཉིས་ནི་རྨ་བློ་གྲོས

སོགས་ལ་མི་སྣ་བཞིཔ།འགྱུར་གསར་ལའང་།སྔ་ཕྱི་གཉིས་ཀ་མེད་ཅེས་སྨྲ་བ་ཡང་ལྷ་ཞེས་པའི་དོན་རང་ཉིད་ཀྱིས་འཆད་མ་ཐུབ་པའི་ཕོངས་ཆོས་སོ།།དེས་ན་འདིར་ལྷ་ཞེས་པའི་ཚིག་ཡོད་པའི་རྒྱ་བོད།།
ཀྱི་དཔེ་མ་དག་པ་མ་ཡིན་ཏེ།ཡེ་ཤེས་ལེའུར་བཤད་པ་འདིར་ཡང་འདྲ་བའི་ཕྱིར་རོ།།རྒོད་པ་དང་པོ་དང་བལྟ་བ་གཉིས་པར་གསུངས་པའི་རྒྱུ་མཚན་ཡེ་ལེར་བཤད་པར་བྱའོ།།ཁ་ཅིག་རྒོད་པ་སོགས་བཞི་སྔ་མའི་སྟེང་དུ་ཕྱི་མ་བསྟན་ཏེ
དེ་ཞི་དང་ཡོན་ཏན་སོ་སོ་བ་བཞི་དང་།གྱ་ནོམ་སྣང་སོགས་བརྒྱད།དེ་ལ་དགེ་རྒྱས་སོགས་བཞི་བསྟན་པ་བཅུ་གཉིས།དེ་ལ་ཚངས་ལ་སོགས་བཞི་བསྐྲུན་པ་བཅུ་དྲུབ།དམརྫ་འདོད་པའི་ལྷ་སྟེ་བཞི་དང་སྦྱོར་ཏེ།དེ་ཡང་འགྱུར
མངས་ལས།སློབ་དཔོན་ནི་རྒོད་པ་སྟེ་ཤུ་ཀྲ་བདེ་བ་ཉིས་འགྱུར་གྱི་བདག་ཉིད་རྣམ་པར་དག་པས་སོ།།ཞེས་པ་ནས།གཉིས་གཉིས་ཞེས་བྱ་བས་ཤུ་ཀྲའི་བདེ་བ་ལྔ་འགྱུར་གྱི་བདག་ཉིད་རྣམ་པར་དག་པ་ཞེས་པའི་དོན་དུ་བྱེད་ཀྱང་ལྟ
སོ་སོའི་གྲངས་དང་དེ་དག་གི་ཁུ་བའི་ཡོན་ཏན་གྱི་གྲངས་སོགས་རྒྱུད་འགྲེལ་གོང་འོག་ཐམས་ཅད་དང་མི་མཐུན་ནོ།།གཉིས་པ་ལ་བཞི།བདག་པོ་དང་བདག་པོ་ཆེན་པོ་ཐུན་མོང་བའི་རིག་མ་རྣམས་ཀྱི་ངེས་པ།བདག་པོའི་གསོལ
གདབ་དང་སྐྱེད་ཆོག།དབང་ཐམས་ཅད་དུ་ཐིག་མས་དབང་བསྐུར་ཚུལ།དོན་ད་མ་བདག་པོའི་དབང་བཞི་བྱེ་བྲག་ཏུ་བཤད་པའོ།།དང་པོ་ལ་གསུམ།ཕྱག་རྒྱའི་ཁྱད་པར་རྩ་རྒྱུད་ལས་ཇི་ལྟར་གསུངས་པ་དང་།ཕྱག་རྒྱའི་རྣམ

དག་མཚན་བརྗོད་ལས་ཇི་ལྟར་གསུངས་པ།དོན་བསྡུ་བའོ།།དང་པོ་ནི།༡༠དེ་ནས་འགྲེལ་བཤད་དང་བཅས་པའི་རྒྱུད་ཐམས་ཅད་ཐོས་ཤིང་།ཞེས་པ་ནས།བཅོམ་ལྡན་འདས་ཀྱིས་གསུངས་པ་ཚ་མོ་སྒྲོལ་མར་བསྐྱེད་པ་དང་ནི
བུ་མོ་གོས་དཀཱརེ་མོ་དང་སྲིང་མོ་མཱ་མ་ཀཱི་དང་དེ་བཞིན་དུ་སྐྱེད་བྱེད་མ་ནི་སྤྱན་མ་དང་དེ་བཞིན་ཆུང་མའི་མ་སྒྲ་རྡོ་རྗེ་མ་དང་ནི་དེ་བཞིན་ཞང་པོའི་བུད་མེད་རེག་རྡོ་རྗེ་མ་དང་།ཕའི་སྤུན་ཟླའི་ཆུང་མ་རོ་རྡོ་རྗེ་མ་དང་དེ་བཞིན་ཕའི་སྲིང་མོ་གཟུགས་རྡོ
རྗེ་མ་དང་རང་གི་མའི་སྤུན་ཟླ་དྲི་རྡོ་རྗེ་མ་ཉིད་དང་།རང་གི་ཆུང་མ་མཆོག་གི་གཟུགས་ཅན་ཆོས་དབྱིངས་རྡོ་རྗེ་མ་སྟེ་གོང་གི་འགྲེལ་ཆེན་དུ་གོ་རིམ་ཇི་ལྟ་བ་བཞིན་ཞེས་གསུངས་པ་དང་།འདིར་ཡང་སྒྲོལ་མ་ལ་སོགས་པ་ནས་བཟུང་སྟེ་ཆོས
ཀྱི་ཁམས་རྡོ་རྗེ་མའི་མཐའི་བར་ཞེས་གསུངས་པ་ལྟར་སྦྱར་རོ།།དེ་ལྟར་རང་གི་གཉེན་གྱི་རིགས་ལས་སྐྱེས་པའི་རིག་མ་བཅུ་ཐད་པ་འདོད་པའི་ཁྱིམ་པ་ཡིས།ཞེས་པ་ནས།གཞན་གྱིས་དབང་བསྐུར་སྦྱིན་མི་བྱ།།ཞེས་པའི་བར་གོ་སླ
ལ།རབ་ཕྱུང་ལ་ཆུང་མ་མེད་པས་དེའི་གཉེན་གྱི་རིག་མ་བཅུ་སྦྱིན་དུ་མེད་ལ་དཀྱིལ་འཁོར་དུ་ནི་དབང་བསྐུར་བས་མཚོན་པ་མཚན་ཉིད་རྣམས་ཚང་བའི་དམངས་རིགས་སྐྱེས་སོགས་གཞན་དག་གིས་དགེ་སློང་དགེ་ཚུལ་རྣམས་ལ་ནི།།
ཞེས་པ་ནས།སྟོབས་བཅུ་རྣམས་རྣམ་པར་དག་པར་འགྱུར་རོའི་བར་གཞན་རྣམས་གོ་སླ་ལ་དམངས་རིགས་སོགས་སྒྲོལ་མ་སོགས་དང་སྦྱར་ན།དམངས་རིགས་མོ་རླུང་།རྒྱལ་རིགས་མོ་མེ།བྲམ་ཟེ་མོ་ཆུ།རྗེ་མོས་སྟེ་གཤེགས་མ་བཞིའོ།།

གདོལ་བ་མོ་སྒྲ་དང་ཉ་བ་མོ་རེག་དང་གར་མ་རོ་དང་ཆོས་མཁན་མོ་གཟུགས་དང་ཀོ་ལྤགས་ཕྱེ་མ་དྲི་དང་གཏུམ་མོ་ཆོས་ཁམས་མཐར་སྐྱེས་མ་སྟེ་སེམས་མ་དྲུག་གོ།།མཁས་པ་དག།ཚ་མོ་དང་ནི་བུ་མོ་དང་།ཞེས
སོགས་སྒྲ་ཇི་བཞིན་པར་སྦྱར་དུའང་མི་རུང་སྟེ།ཆུང་མ་ནི་ལོ་ཉི་ཤུ་མ་ཡིན་ལ།ཆུང་མའི་མ་ནི་ལོ་བཅོ་ལྔ་མ་ཡིན་པས་སོ།།ཞེས་གསུང་བ་ནི་གོང་དུ་ལོ་བཅོ་ལྔ་མ་ལ་སྒྲའོ་ཞེས་པ་དང་འོག་ཏུ་ཁྱིམ་རང་རྔ་པ་རྣམས་ཆུང་མའི་མ་ལ་འཁྱུད་པ
སོགས་བྱེད་པར་བཤད་པ་ལ་བསམ་པར་སྣང་ངོ་།།དེ་ནི་མཐའ་གཅིག་ཏུ་མ་ངེས་ཏེ།གསོལ་གདབ་ཀྱི་སྐབས་སུ་ཁྱིམ་པ་ལ་རང་གི་ཆུང་མ་དང་རབ་བྱུང་ལ་གཏུམ་མོ་གཟུང་བར་གསུངས་པའི་ཕྱིར་དང་།སློབ་དཔོན་གྱིས་བུའི་ཆུང་མ་ལ་བགྲོད
དེ་དདང་ལ་བབ་པ་ན་ཁྱིམ་པའི་སློབ་མ་སྦྱིན་པར་གསུངས་པའི་ཕྱིར་དང་།སྤྱད་པར་ནུས་ན་ཕྱག་རྒྱ་བཅུ་ཆར་ཡངབསྦྱིན་པར་གསུངས་པའི་ཕྱིར་རོ།།དེས་ན་སྔར་བརྗོད་པ་ལྟར་འགྲེལ་ཆེན་དང་རྩ་རྒྱུན་གཉིས་ཀ་ལས་གསུངས་པའི་ཕྱིར་རིམ
པ་ནི་ནི་བཞིན་སྦྱོར་བར་རིགས་སོ།།སྐྱོན་གཞན་ཡང་ཡོད་དེ།རབ་བྱུང་གིས་འདོད་གཏུམ་མོ་གཟུང་བར་གསུངས་ཤིང་སྒྲ་རྡོ་རྗེ་མ་ཡང་སྦྱིན་པར་གསུངས་པས་གཏུམ་མོ་ལོ་བཅོ་ལྔ་མ་ཡིན་པར་འགྱུར་ལོ།དེ་འདོད་ན་དམ་པ་རིགས་སྐྱེས
སོགས་ཀྱང་གོ།རིམ་ལྟར་སྦྱར་དུ་མི་རུང་བར་འགྱུར་རོ།།གཞན་ཡང་སྔར་ལོ་བཅུ་གཅིག་མ་འདིའི་སྒྲོལ་མ་དང་སྦྱར་ཡང་ལོ་བཅུ་གཅིག་མ་འདིའི་ཕྱག་རྒྱར་མི་རུང་ཞིང་སྒྲོལ་མ་ཤན་དུ་བཀོད་པའི་ཕྱིན་རོ།།གཉིས་པ་ནི་དེ་བཞིན་བུ་མཚན་ཡང

དག་པར་བརྗོད་པའི་ཆོས་ཀྱི་དབྱིངས་ཀྱི་བསྟོད་པ་ལས།ཞེས་པ་ནས།རྣམ་བཅུ་དབང་ལྡན་ཆེ་བ་པོ།།ཞེས་པ་སྟེ།ཞེས་པའི་ཐར་ལ་མཚན་བརྗོད་ཀྱི་ལུང་འགྲེལ་ཆེན་འདིར་དྲངས་པ་ཕལ་ཆེ་བ་ལ་ཐོག་མཐའི་ཚིག་སྐབས་དོན་གཙོ་ཆེར
མི་སྟོན་པ་ཞར་བྱུང་དུ་དྲངས་པ་ཤིན་ཏུ་མང་ལ།འདིར་ཡང་རྐང་པ་དང་པོ་བཞི་ནི་ཞར་བྱུང་སྟེ་ལྷག་མ་ཕར་ཕྱིན་བཅུ་ནས་རྣམ་བཅུ་དབང་ལྡན་གྱི་བར་བཅུ་དང་རིག་མ་བཅུ་གྲངས་དང་རྣམ་དག་སྦྱར་བ་སྟེ་ཚིག་དོན་ནི་སྔར་ཡང་མང་དུ་བཤད
ལ་ད་དུད་ཡང་འཆད